open-index/open-wikipedia-markdown huggingface dataset:
Sumpor-dioksid

**Sumpor dioksid** ili **sumpor (IV) oksid** je spoj u kojem sumpor ima oksidacijsko stanje (+4). On je glavni produkt kod izgaranja sumpora u fosilnim gorivima i predstavlja okolinski problem. U okolinu dospijeva i iz vulkana i industrijskim procesima. Sumpor dioksid se u atmosferi može i dalje oksidirati do oksidacijskog stanja (+6) uz dušik-dioksid kao katalizator, pri čemu nastaje sumporna kiselina, odnosno kisele kiše.

## Dobijanje 
Sumpor dioksid se dobija izgaranjem sumpora s kisikom iz zraka:
::S + O2 → SO2

ili prženjem sulfidnih ruda, obično pirita:
::4FeS2 + 11O2 → 2Fe2O3 + 8SO2

## Osobine 
Pri običnoj temperaturi sumpor dioksid je gas, ali se može lahko ukapljiti, zbog postojanja dipola u strukturi molekule.
[mini|centar|250px|[Rezonancija|Rezonantne strukture sumpor dioksida]]
Sumpor dioksid ima neugodan miris i otrovan je za niže organizme, pa se upotrebljava za sterilizaciju suhog voća. U vinu služi kao antioksidans i antibiotik. Osim što sprječava njegovo kvarenje, služi i za održavanje odgovarajuće kiselosti. Sumpor dioksid ima redukciono djelovanje, jer može lahko preći u više oksidacijsko stanje. Ova osobina omogućava njegovo korištenje kao izbjeljivač.
Sa vodom daje sulfitnu kiselinu, koja nije poznata u čistom stanju i postoji samo u vodenom rastvoru:
::SO2 + H2O → H2SO3

To je slaba kiselina i daje soli sulfite i hidrogensulfite. I sulfitna kiselina kao i sumpor dioksid ima redukciono djelovanje.

## Također pogledajte 
* Sumpor trioksid

Kategorija:Spojevi sumpora
Kategorija:Oksidi
Kategorija:Reducensi
Kategorija:Aditivi sa E-brojem
Kategorija:Neorganska otapala
Kategorija:Prezervativi
Sublimacija

* Sublimacija (fizika) - promjena agregatnog stanja iz čvrstog u gasovito
* Sublimacija (psihologija) - transformacija emocija
Subatomske čestice

mini|desno|200px|CERN LHC, tunel
Pojam **Subatomske čestice** obuhvata sve čestice manje od atoma, bez obzira na njihovu složenost.

Pored elektrona, protona i neutrona kao (materijalnih) čestica i fotona kao osnovnog kvanta energije, otkriveno je na stotine drugih čestica. Dugo se vjerovalo da su nove čestice elementarne t.j. da se ne mogu razložiti na prostije sastojke, ali se vremenom pokazalo da je najveći broj čestica složen. Uprkos tome, naziv elementarne čestice zadržao se, sada u novom, proširenom, značenju.

Isto tako, drugi uobičajeni naziv, subatomske čestice, izveden iz činjenice da su nove čestice manje od atoma, strogo uzevši, nije ispravan, jer mase nekih čestica višestruko prevazilaze mase lakših hemijskih elemenata. Nazivi elementarne ili subatomske čestice zadržali su se do današnjih dana kao sinonimi za čestice bez obzira na njihovu složenost i masu.

Prema Standardnom modelu fizike čestica, subatomska čestica može biti ili kompozitna čestica, koja se sastoji od drugih čestica (na primjer, barion, poput protona ili neutrona, sastavljen od tri kvarka; ili mezon, sastavljen od dva kvarka), ili elementarna čestica, koja nije sastavljena od drugih čestica (na primjer, kvarkova; ili elektrona, miona i tau čestica, koje se nazivaju leptoni). Fizika čestica i nuklearna fizika proučavaju ove čestice i njihovu interakciju. Većina čestica koje nose silu kao što su fotoni ili gluoni nazivaju se bozoni i, iako imaju kvante energije, nemaju masu mirovanja ili diskretne prečnike (osim talasne dužine čiste energije) i za razliku od prethodnih čestica koje imaju masu mirovanja i ne mogu se preklapati ili kombinuju koji se nazivaju fermioni. W i Z bozoni su, međutim, izuzetak od ovog pravila i imaju relativno velike mase mirovanja na približno 80GeV odnosno 90GeV.
[mini|392x392piksel|Klasifikacija čestica [Standardni model|standardnog modela]]

## Također pogledajte 
* Tamna materija

## Reference 
## Vanjski linkovi 
### Literatura za širu publiku 
* Feynman, R.P. & Weinberg, S. (1987). *Elementary Particles and the Laws of Physics:  The 1986 Dirac Memorial Lectures*. Cambridge Univ. Press.
* 
* Oerter, Robert (2006). *The Theory of Almost Everything: The Standard Model, the Unsung Triumph of Modern Physics*. Plume. 
* Schumm, Bruce A. (2004).  Johns Hopkins University Press. .
* 

### Udžbenici 
* Coughlan, G.D., J.E. Dodd, and B.M. Gripaios (2006). *The Ideas of Particle Physics: An Introduction for Scientists*, 3rd ed. Cambridge Univ. Press. An undergraduate text for those not majoring in physics.
* 
* 

Kategorija:Subatomske čestice
Entomologija

mini|desno|300px|Entomološka kolekcija
**Entomologija** (grč. *entomo*: insekt i *logos*: nauka) je nauka o insektima. Zbog postojanja oko 1.3 miliona opisanih vrsta insekata koji čine dvije trećine svih živih organizama, starosti preko 400 miliona godina, brojne interakcije sa ljudima i drugim formama života na Zemlji, entomologija je veoma važna grana biologije. Iako tehnički neispravno, definicija entomologija se nekad koristi u slučaju proučavanja drugih organizama kao što su pauci, crvi i puževi. Entomologija je usko povezana sa mnogim granama nauke kao što su genetika, biohemija, sistematika, fiziologija, ekologija, morfologija, paleontologija, antropologija, robotika, poljoprivreda, ishrana, forenzika i mnoge druge.

## Entomološke subspecijalnosti 
Unutar entomologije postoje podjele koje se odnose na proučavanje pojedinih vrsta insekata kao što su:

* Apiologija - pčele
* Koleopterologija - tvrdokrilci
* Dipterologija - muhe
* Hemipterologija - bube
* Lepidopterlogija - leptiri
* Mirmekologija - mravi
* Ortopterologija - skakavci
* Trihopterologija - vodeni moljci

## Reference 
## Vanjski linkovi 
* 


Kategorija:Entomologija
Kategorija:Podoblasti zoologije
Sublimacija (fizika)

mini|Sublimacija suhog leda (CO2)
**Sublimacija** je prelazak supstance iz čvrstog u gasovito agregatno stanje bez tečnog međustanja. Sublimacija je (u hemiji) jedan od faznih prijelaza. Supstance koje lahko sublimiraju po pravilu imaju visok napon pare i pri normalnim uslovima. Ova osobina se primjenjuje u hemiji za prečišćavanje supstanci, naročito kada je kristalizacijom to znatno otežano. Neke supstance sublimiraju pri normalnim uslovima. Primjeri za to su jod i ugljik dioksid (suhi led - CO2 u čvrstom stanju - prelazi u gas bez topljenja). To se dešava i sa običnim ledom, (odnosno zaleđenom vodom).

## Također pogledajte 
* Ablacija
* Fazni dijagram
## Reference 
## Vanjski linkovi 
* S. R. Fassnacht (2004): *Estimating Alter-shielded gauge snowfall undercatch, snowpack sublimation, and blowing snow transport at six sites in the coterminous USA*, Hydrol. Process. 18, 3481–3492
* James Girard (2011). *Criminalistics: Forensic Science, Crime and Terrorism. Jones & Bartlett Learning*. str. 143-144. , . 
* King, R. B. *Organometallic Syntheses. Volume 1 Transition-Metal Compounds*; Academic Press: New York, 1965. .
* Laurence M. Harwood, Christopher J. Moody (13. juni 1989). *Experimental organic chemistry: Principles and Practice* (ilustrirano izdanje). WileyBlackwell. str. 154–155. , . 
* Francis Barrett. *The lives of alchemystical philosophers: with a critical catalogue of books in occult chemistry, and a selection of the most celebrated treatises on the theory and practice of the hermetic art*. Macdonald and son, za: Lackington, Allen, & co., 1815. str. 233
* Barbara DiBernard. *Alchemy and Finnegans wake*. SUNY Press, 1980. str. 57
* George Ripley. *Compound of Alchemy*. 1591, na stranici Levity.com 

Kategorija:Fazni prelazi
Kategorija:Alhemijski procesi
Kategorija:Atmosferska termodinamika
Kategorija:Hemijski procesi
Kategorija:Plinovi
Kategorija:Laboratorijske tehnike
Kategorija:Separacijski procesi
Noćno vijeće

**Noćno Vijeće**

Radnja ovog romana smještena je u istočnu Bosnu, u gradić Foču, poznatu - pored ostalog- i po velikim zločinima koji su u toku II. svjetskog rata počinili četnici nad muslimanima. Pisac nas vodi u 1991. godinu, neposredno prije početka novog rata u kojem će ponovo stradati fočanski Bošnjaci. Način na koji je ovaj element - prijetnja novim sukobom - opisan je suptilan, otkriva se kroz analizu duhova u gradiću. Glavni lik je Simon, porijeklom Srbin, koji već 25 godina živi u Berlinu. On je na prvom mjestu čovjek zaljubljen u svoju ženu Barbaru. Ta ljubav je ono što određuje moralne principe Simona. Njegov iznenadni povratak u rodno mjesto i roditeljsku kuću je predznak novih dešavanja.

Roman je ispunjen simbolima i umetnutim narativnim parabolama. Kao narativni okvir romana javlja se obrazac kriminalističke proze - serija ubistava kojima se ne mogu utvrditi počinitelji. To je ujedno i poznat element koji Dževad Karahasan koristi još u romanu „Istočni diwan“. 
Naročito su bitne monološke dionice likova gdje se razmatraju pitanja važnosti razuma u ljudskom ophođenju i u organizaciji zajednice. To unosi elemente filozofije i psihoanalize. Pitanje načina na koji čovjek reaguje i živi sa strahotama je detaljno ispitano i povezano sa metafizičkim iskustvima ljubavi i razumijevanja.

Kategorija:Romani
Goma

**Goma** je grad u Demokratskoj Republici Kongo. Ima oko 250.000 stanovnika. Nalazi se na istoku države, u provinciji Kivu-Sjever, čiji je i glavni grad, u blizini granice sa Ruandom. U nedavnoj historiji, grad je poznat po tome što je primio ogroman broj izbjeglica iz obližnje Ruande za vrijeme građanskog rata u toj zemlji.

Kategorija:Gradovi u Demokratskoj Republici Kongo
Kategorija:Goma
Svjetski dan zdravlja

**Svjetski dan zdravlja**  slavi se 7. aprila svake godine pod pokroviteljstvom Svjetske zdravstvene organizacije (WHO).
Prva Svjetska zdravstvena skupština koju je organizovala Svjetska zdravstvena organizacija održana je 1948. godine. Odlukom skupštine 7. april određen je za Svjetski dan zdravlja i počinje se slaviti od 1950. godine.

Ovaj dan se obilježava kako bi se izgradila svijest o određenoj temi koja je vezana za zdravlje čime bi se skrenula pažnja na prioritetne oblasti koje su briga Svjetske zdravstvene organizacije. Aktivnosti vezane za tu određenu temu, kao i sredstva potrebna za njih, ne smiju se odnositi samo na dan 7. aprila, već bi se o njima trebalo voditi računa tokom cijele godine.

## Teme proslava prethodnih Svjetskih dana zdravlja 
* 2008 – Zaštita zdravlja od štetnih utjecaja klimatskih promjena
* 2007 – Međunarodna zdravstvena sigurnost
* 2006 – Zajednički rad za bolje zdravlje
* 2005 – Učiniti svaku majku i dijete bitnim
* 2004 – Sigurni putevi
* 2003 – Oblikujmo budućnost života: zdrava okolina za djecu
* 2002 – Pokret za zdravlje
* 2001 – Mentalno zdravlje: ne pravi izuzetke, usudi se da brineš
* 2000 – Sigurno darivanje krvi počinje od mene
* 1999 – Učinite da budete aktivni i kad starite
* 1998 – Sigurno majčinstvo
* 1997 – Nove zarazne bolesti
* 1996 – Zdravi gradovi za bolji život
* 1995 – Polio: borba za globalno istrebljenje

Kategorija:Zdravlje
Kategorija:Međunarodni praznici
Kategorija:Praznici u aprilu
Kategorija:Praznici Ujedinjenih nacija
Ekotoksikologija

**Ekotoksikologija** proučava direktni ili indirektni učinak ksenobiotika na ekosistem, na sve žive organizme i njihovu organizaciju, odnos prema neživoj materiji, međusobne odnose i odnos prema čovjeku. Termin ekotoksikologija uveo je 1969. Rene Truhaut. To je interdisciplinarno područje toksikologije i ekofiziologije. Na prva oštećenja u okolini ukazali su istraživači 1962. godine, nakon otkrića utjecaja DDT-a na okolinu.

## Uvod 
Ekotoksikologija se bavi malim (subtoksičnim) koncentracijama onečišćivača u okolini, koje su prije smatrane nevažnim, tako da se radi o relativno mladoj nauci. 60-tih godina prošlog vijeka u žitnicama Sjeverne Amerike ljudi su počeli obolijevati od tumora jetre, nakon čega je počelo proučavanje veze između okoline i pojave oboljenja. Pokazalo se da je za to kriv DDT u malim, subakutnim dozama.

Do tog vremena su se ignorisali neki okolinski otrovi, te se sve većinom baziralo na medicinskoj toksikologiji. Npr. u žitnicama, na područjima intenzivnog uzgoja voća, povrća koriste se pesticidi, pa više nema insektivornih ptica. Kukac koji je otrovan pesticidom ne umire odmah, nego postane trom i ne bježi od ptica, zbog čega predstavlja vrlo opasnog prijenosnika otrova prema drugim karikama u prehrambenom lancu (ptice).

DDT je iskorijenio tuberkulozu i malariju jer se bacao u jezera i otud dalje širio, te uništio komarce. Osim toga, zahvaljujući DDT-u, povećala se i proizvodnja hrane.

Čovjek je zadnja karika u prehrambenom lancu, hrani se otrovanim biljkama, kao i životinjama koje unutar organizma nakupljaju otrove. Subtoksične doze se stalnim sabiranjem nakupljaju unutar organizma.

## Također pogledajte 
* Ekologija
* Toksičnost
* Toksikologija


Kategorija:Ekologija
Normalna sila

desno|250px|mini|*Fn* predstavlja **normalnu silu**.

U fizici, **normalna sila**  F_n\  (ili u nekim knjigama samo *N*) je komponenta, okomita na površinu kontakta, kontaktne sile kojom je napregnuta, na primjer, površina poda ili zid, i koja spriječava tijelo da prodre u pod ili u zid. U statičkim slučajevima, dovoljno je uravnotežiti silu sa silom kojom tijelo tijelo djeluje na neki drugi objekat (npr. težina tijela koja djeluje na pod, pa će normana sila biti okomita na pod). Ako tijelo udari površinu nekom brzinom, normalna sila daje negativno ubrzanje, u zavisnosti od fleksibilnosti poda/zida.

Generalno, intenzitt normalne sile je projekcija sile vuče, *T*, u normalnom pravcu, **n**. Sila vuče je jednaka skalarnom proizvodu jedinice normalne na tenzor napona koji opisuje naponsko stanje površine. To jest,
:\mathbf{F}=\mathbf{n}\, F = \mathbf{n}\, (\mathbf{T}\cdot \mathbf{n}) = \mathbf{n}\, (\mathbf{n}\cdot \mathbf{\tau} \cdot \mathbf{n}).
Ili, u indeksnoj notaciji,
:\ F_i = n_i F = n_i T_j n_j = n_i n_k \tau_{jk} n_j.

## Sila trenja 
Preko normalne sile, može se izračunati sila trenja, koja je jednaka:

:\ F_{tr} = F_n\cdot\mu

## Također pogledajte 
* Sila
* Statika

## Vanjski linkovi 
Kategorija:Statika
Kategorija:Sila
Pornografija

**Pornografija** (od grčkog *πορνη* „prostitutka“ i *γραφία* „pisana stvar“) je predstavljanje ljudskog tijela ili seksualnih radnji u cilju izazivanja seksualnog uzbuđenja. Slično je ali se i razlikuje od erotike, mada se dva termina često koriste kao sinonimi.

Uopšte, termin erotika se koristi kada se želi naglasiti umjetnički kvalitet, senzualnost ili nagovještena seksualnost, dok termin pornografija najčešće označava eksplicitne seksualne činove. Linija između erotike i pornografije je često veoma subjektivna i prvi izraz se češće koristi u pozitivnijem smislu dok pornografija uglavnom ima negativnije konotacije.

Pornografija se javlja u raznim medijima - pisanom i čitanom tekstu, fotografijama, skulpturama, crtežima, pokretnim slikama (uključujući i animacije) i zvukovima kao što su teško disanje i zvukovi koji podsjećaju na seks. Pornografski filmovi, (žargonski "pornići"), kombinuju pokretne slike, izrečene erotske tekstove i/ili druge erotske zvuke, dok novine često kombinuju fotografije i pisani tekst. Romani i kratke priče daju pisani tekst, ponekad uz ilustracije. I živi nastup (performans) se također može nazvati pornografskim.

## Vanjski linkovi 
Kategorija:Sociologija
Kategorija:Pornografija
Mujo Musagić

**Mujo Musagić** rođen je 10. aprila 1947. u Duvnu (sada Tomislavgrad). U rodnom gradu završio je osnovnu školu i gimnaziju, a Višu pedagošku školu završava u Mostaru. Fakultetsko obrazovanje stječe u Sarajevu, gdje živi i radi od 1978.

Musagić duži niz godina obavlja poslove direktora i glavnog i odgovornog urednika *Prosvjetnog lista*, informativnog i stručnog glasila radnika u obrazovanju. Član je Društva pisaca Bosne i Hercegovine i Bošnjačkog društva pisaca

## Bibliografija 
* *U Nigdjezemlji grad Nigdjegrad*, Kulturno-prosvjetna zajednica, poezija, Duvno, 1969.
* *Gorka izdaja trava*, poezija, "Drugari", Sarajevo, 1992.
* *Stakleni dani*, poezija, "Polet" i "Prosvjetni list", Sarajevo, 1997.
* *Soba*, poezija, "Sarajevo Publishing", Sarajevo, 1998.
* *Baš nešto mislim*, poezija za djecu, "Hromadžić company", Sarajevo, 2002.
* *Ručak na Blekinom Potoku i druge priče iz opsjednutog grada*, priče, "Sarajevo Publishing", Sarajevo, 2003.
* *Šta će sad raditi prsti*, poezija, "Bosanska riječ", Tuzla, 2005.
* *Peripatos kraj Miljacke*, poezija, "Zalihica", Sarajevo, 2007.
* *Sunce je ozbiljna zvijezda*, poezija, "Dobra knjiga", Sarajevo, 2010.
* *"Leteći tanjir" iznad Vranića doca, priče za djecu i mlade, "Planjax", Tešanj, 2015.*
* *Druga konferencija ptica*, poezija, "Dobra knjiga", Sarajevo, 2015.
* *Na kraju umornog vijeka*, poezija, "Planjax" , Tešanj, 2016.
* *Evo prešli smo rijeku*, poezija, "Planjax", Tešanj, 2017.
* *Listopadna pjesma ljubavna*, poezija, "Planjax", Tešanj, 2018.
* *Opet će se pisati soneti, poezija, Društvo pisaca BiH, Sarajevo, 2020.*
* *U kvaru su nam ogledala, poezija, "Planjax", Tešanj, 2021.*
* *Stalo vrijeme u red za pjesmu, izabrane pjesme, Dobra knjiga, Sarajevo, 2022.*
* *Mjeseca plavog najmlađi sin, poezija, Društvo pisaca BiH, Sarajevo, 2023.*
* *Polje me moje prevarilo, Edicija "100 knjiga bošnjačke književnosti", BZK "Preporod", Sarajevo, 2023.*

## Reference 
Kategorija:Rođeni 1947.
Kategorija:Biografije, Tomislavgrad
Kategorija:Bosanskohercegovački pisci
Kategorija:Živi ljudi
Rukometni klub Sloga (čvor)

* Rukometni klub Sloga (Doboj)
* Rukometni klub Sloga (Gornji Vakuf)

Hrvatska
* ženski rukometni klub Sloga, Sveta nedelja
* muški rukometni klub Sloga, Sveta nedelja

Srbija
* rukometni klub Sloga, Sjenica
Kralj Tomislav

* Tomislav I, hrvatski kralj iz 10. vijeka

* Tomislav II, hrvatski kralj iz 20. vijeka: rođen kao Aimone Roberto Margherita Maria Giuseppe Torino di Savoia) (Torino, 9. marta 1900. – Buenos Aires, 29. januara 1948.), kojeg je na poziv Ante Pavelića kralj Viktor Emanuel III proglasio kraljem, tako da je Aimone imao titulu: Kralj Hrvatske, princ Bosne i Hercegovine, vojvoda Dalmacije, Tuzle i Knina, vojvoda od Spoleta i od Aoste (od 1942.), princ od Cisterna i od Belriguarda, markiz od Voghera i grof od Pondera, rođenjem princ kraljevske kuće Savoja od Italije.
Kao kralj Hrvatske nosio je ime Tomislav II. 1941 - 1943 i vojvoda od Aoste nakon 1942. godine. Nikada nije otišao u Hrvatsku. Abdicirao, po naredbi Viktora Emanuela III, odmah po padu Musolinijeve vlasti.
Centar Thomas B. Finan

Centar Thomas B. Finan (Thomas B. Finan Center) je licencirana psihijatrijska bolnica sa 119 kreveta smještena u Cumberland-u u Merilendu. Bolnicom upravlja država Maryland.

Služi kao integralna komponenta za pacijente koli se liječe u bolnici mreže službe za zaštitu mentalnog zdravlja za okruge Washington, Allegany, Garrett i Frederick za odrasle i okruge Carroll, Howard, i Montgomery za adolescente.

Ime je dobila po Thomasu B. Finanu, državnom tužiocu Merilenda.

Kategorija:Psihijatrijske bolnice u Sjedinjenim Američkim Državama
Napon (čvor)

* Električni napon, u elektrotehnici, razlika potencijala u dvije tačke
* Mehanički napon, stanje tijela pod opterećenjem
CINT2006

**CINT2006** je dio CPU benchmark kolekcije SPEC CPU2006, koji se fokusira na mjerenje snage računanja cjelobrojnih operacija. Sastavljen je od 12 pojedinačnih benchmarka. 

## Spisak pojedinačnih benchmarka 
## Rezultati 
Rezultati CINT2006 benchmarka imaju jedno od 4 različitih značenja:

* **SPECint2006**: Geometrijsko značenje dvanaest normalizovanih omjera – jedna za svaki cjelobrojni benchmark – kada je benchmark kompajliran sa najvećim podešavanjem.
* **SPECint_base2006**: Geometrijsko značenje dvanaest normalizovanih omjera kada su benchmarci kompajlirani sa osnovnim podešavanjem.
* **SPECint_rate2006**: Geometrijsko značenje dvanaest normalizovanih propusnih omjera kada su benchmarci kompajlirani sa najvećim podešavanjem.
* **SPECint_rate_base2006**: Geometrijsko značenje dvanaest normalizovanih propusnih veličina kada su benchmarci kompajlirani sa osnovnim podešavanjem.

## Također pogledajte 
* SPEC CPU2006
* CFP2006
* SPEC

## Reference 
## Vanjski linkovi 
* Spisak i opis pojedinačnih alata sa oficijelne stranice 
* Značenja rezultata sa oficijelne stranice 

Kategorija: Računarska mjerenja
Mehanički napon

**Napon** je mjera ukupne sile koja djeluje na nekoj jediničnoj površini. To je mjera intenziteta ukupnih unutrašnjih sila koje djeluju na zamišnjenom unutrašnjem presjeku tijela, kao reakcija na silu sa vana ili na vulumske sile. Pojam je uveden u teoriju elastičnosti od strane Cauchya oko 1822. godine. Napon je koncept koji je baziran na konceptu kontinuuma. Generalno, napon je izražavao kao:

:\ \sigma = \frac{F}{A} \,

gdje je: 
:\ \sigma srednji napon, poznat i pod nazivom **inženjerski** ili **nominalni napon**, i 
:\ F je sila koja djeluje na površinu \ A.

SI jedinica za napon je paskal (simbol **Pa**), koja predstavlja kraći aziv za jedan Njutn (*Newton*, sila) po kvadratnom metru (površina) [**N/m^2**]. Jedinica za napon je ista kao i ona za pritisak. Inženjerske veličine obično se mjere u megapaskalima (**MPa**) ili gigapaskalima (**GPa**).

Naponi koji se u inženjerstvu najčešće susreću su: zatezanje, pritisak, savijanje, uvijanje i smicanje, a rjeđe izvijanje, ili u realnim uslovima kombinacija navedenih, dva ili više.

## Također pogledajte 
* Zatezanje
* Pritisak
* Uvijanje
* Savijanje
* Smicanje
* Linearna elastičnost

## Literatura 
* Dieter, G. E. (3 ed.). (1989). *Mechanical Metallurgy*. New York: McGraw-Hill. .
* Love, A. E. H. (4 ed.). (1944). *Treatise on the Mathematical Theory of Elasticity*. New York: Dover Publications. .
* Marsden, J. E., & Hughes, T. J. R. (1994). *Mathematical Foundations of Elasticity*. New York: Dover Publications. .
* L.D.Landau and E.M.Lifshitz. (1959). *Theory of Elasticity*.

## Vanjski linkovi 
* Stress analysis, Wolfram Research
* ESDU Stress Analysis Methods 
* True stress and true strain
* Stress-Strain Curve for Ductile Material

Kategorija:Klasična mehanika
Kategorija:Tenzori
Kategorija:Nauka o materijalima
Kategorija:Elastičnost (fizika)
Kategorija:Mašinstvo
Kategorija:Mehanika čvrstih tijela
CFP2006

**CFP2006** je dio CPU benchmark kolekcije SPEC CPU2006 koji se fokusira na mjerenje snage računanja operacija sa pokretnim zarezom. Sastavljen je od 17 pojedinačnih benchmarka, napisanih u C-u, C++-u i Fortranu.

## Spisak pojedinačnih benchmarka 
## Rezultati 
Rezultati CINT2006 benchmarka imaju jedno od 4 različitih značenja:

* **SPECfp2006**: Geometrijsko značenje sedamnaest normalizovanih omjera – jedan za svaki benchmark sa pokretnim zarezom kada su kompajlirani sa najvećim podešavanjem.
* **SPECfp_base2006**: Geometrijsko značenje sedamnaest normalizovanih omjera kada su benchmarci kompajlirani sa osnovnim podešavanjem
* **SPECfp_rate2006**: Geometrijsko značenje sedamnaest normalizovanih propusnih omjera kada su benchmarci kompajlirani sa najvećim podešavanjem.
* **SPECfp_rate_base2006**: Geometrijsko značenje sedamnaest normalizovanih propusnih omjera kada su benchmarci kompajlirani sa osnovnim podešavanjem.

U svim slučajevima veći rezultat znači bolje performanse.

## Također pogledajte 
* SPEC CPU2006
* CINT2006
* SPEC

## Reference 
## Vanjski linkovi 
* Spisak i opis pojedinačnih alata sa oficijelne stranice 
* Značenja rezultata sa oficijelne stranice 

Kategorija: Računarska mjerenja
Bolnički centar okruga Essex

**Bolnički centar okruga Essex** (Essex County Hospital Center) je okružna bolnica smještena u taunšipu Cedar Groove. Bolnica se koristi za smještaj mentalno bolesnih pacijenata kojima je potrebna pomoć.

## Historija
Grad Newark je 1896. naručio veliki komad zemlje za izgradnju mentalne ustanove. Tokom kasnih 1800-ih i ranih 1900-ih gradilo se puno zgrada za smještaj psihijatrijskih pacijenata. Tokom 1940-ih i 1950-ih broj pacijenata se smanjio. Kako god bilo, tokom 1960-ih i 1970-ih pronađeni su novi načini za pomoć psihijatrijskim pacijentima i broj pacijenata je drastično opao. Od 1990-ih bolnica je imala jako malo pacijenata. Više nije bilo potrebe za tako velikom ustanovom. Okrug Essex je 2007. odlučio da umjesto planiranih kuća na zemljištu bolničkog centra napravi park. Rušenje zgrada još nije počelo.

## Nova bolnica
Krajem 2006, otvoren je novi Bolnički centar okruga Essex, nedaleko od starog. U bolničkom centru su smješteni preostali mentalni bolesnici i on pruža savremene tretmane. 

## Reference 
## Vanjski linkovi 
Kategorija:Psihijatrijske bolnice u Sjedinjenim Američkim Državama
Om

mini|desno|185px|Nekoliko otpornika. Njihov otpor, u omima, je označen kodnim bojama
**Om** (označava se grčkim slovom **Ω**) je mjerna jedinica za električni otpor.

Om je dobio ime po Georgu Simonu Ohmu, njemačkom fizičaru koji je otkrio vezu između napona i jačine struje, izraženu u Ohmovom zakonu, koji matematički glasi:

:R = \dfrac{\mbox{U}}{\mbox{I}}

## Definicija 
Definira se kao vrijednost otpora na kojem pri proticanju struje od jednog amper, a nastaje pad napona od jednog volta.

:\Omega = \dfrac{\mbox{V}}{\mbox{A}} = \dfrac{\mbox{m}^2 \cdot \mbox{kg}}{\mbox{s}^{3} \cdot \mbox{A}^2}

Omski otpor R direktno je srazmjeran dužini \mathit{l} i obrnuto srazmjeran presjeku vodiča A.
ρ je specifični otpor koji je karakterističan za svaki materijal ponaosob.

:R = \rho\frac{l}{A}

## Također pogledajte 
* Ohmov zakon
* Otpornik
* SI sistem

Kategorija:Izvedene SI jedinice
Kategorija:Jedinice za električni otpor
Henri

**Henri** (simbol **H**) jest izvedena jedinica SI sistema za induktivitet. Ime je dobila po američkom naučniku Josephu Henryju.

## Definicija 
Ako pri brzini promjene jačine električne struje u krugu od jedan amper po sekundi samoindukcijom nastaje elektromotorna sila od jednog volta, tada je induktivitet kruga jedan henri.

1 H = Wb/A = 1 m2•kg•s−2•A−2 = 1 V•s/A

## Obrazloženje 
Induktivitet je osnovno svojstvo zavojnice (svitka) i mjeri se u henrijima.

## Također pogledajte 
* Impedancija

## Reference 
## Vanjski linkovi 
Kategorija:Izvedene SI jedinice
Kategorija:Jedinice za induktivnost
Magnetni tok

**Magnetni tok** ili **magnetni fluks** fizička je veličina koja se može opisati kao broj silnica magnetnog polja koje prolaze kroz neku površinu, a označava se grčkim slovom Φ. Magnetni tok kroz zatvorenu površinu uvijek je jednak nuli zbog činjenice da ne postoje magnetni monopoli.

Jedinica za magnetni tok u SI sistemu jest veber, a u CGS-sistemu maksvel.

## Definicija 
Magnetni tok kroz površinu *S* koja je pod uglom \ \alpha u odnosu na homogeno magnetno polje jednak je proizvodu iznosa magnetnog polja *B*, površine *S* i kosinusu ugla:

:\Phi = BS \cos\alpha. \ 

Ako je \ \mathbf{B} vektor magnetnog polja, a \ \mathbf{S} vektor okomit na površinu, jednak površini po veličini, tada je magnetni tok jednak njihovom skalarnom proizvodu:

:\Phi = \mathbf{B} \cdot \mathbf{S}. \ 

Kod nehomogenog magnetnog polja element magnetnog toka jednak je skalarnom proizvodu magnetnog polja i elementa površine:

:\mathrm{d}\Phi = \mathbf{B} \cdot \mathrm{d}\mathbf{S}, \ 

iz čega slijedi da je u općenitom slučaju magnetni tok kroz neku površinu jednak:

:\Phi = \int \!\!\! \int \mathbf{B} \cdot d\mathbf S.\ 

## Također pogledajte 
* Elektromagnetna indukcija

## Reference 
## Vanjski linkovi 
* Magnetni tok kroz žičanu petlju, Ernest Lee, Wolfram Demonstrations Project. 
* Konverzija: magnetni fluks Φ u nWb po širini trake u metrima u nivo toka u dB 

Kategorija:Elektromagnetne veličine
Kategorija:Magnetizam
Kilogram po metru kubnom

**Kilogram po metru kubnom** (simbol: **kg/m3**, ili **kg m-3**) je SI jedinica za gustoću.

Gustoća vode, pri temperaturi od 277 K, iznosi 1000 kg/m3, pa tona vode ima volumen od 1 m3

Pored kg/m3, često se koristi i jednica **g/cm3**, a vrijedi:
: 1000 kg/m**3** = 1 g/cm**3**

Jedinica **gram po litri** (simbol: **g/l**) je identična jedinici kg/m3

## Također pogledajte 
* Kilogram
* Kubni metar

## Vanjski linkovi 
* Konverzijski kalkulator mjernih jedinica za **gustoću** 

Kategorija:Izvedene SI jedinice
Kategorija:Jedinice za gustoću
Kvadratni metar

mini|{}|Poređenje nekih jedinica po međunarodnom sistemu i imperijskom sistemu
**Kvadratni metar** (oznaka **m2**) je mjerna jedinica za površinu u Međunarodnom sistemu (SI) i ubraja se u izvedene jedinice. Definiše se kao površina kvadrata stranica dužine jednog metra:

:1 m2 = 1 m·m

Decimalne se jedinice od četvornog metra tvore tako da se prefiksi primijenjuju na jedinicu metar:
* **kvadratni milimetar** ili 1 **mm2** = 1 (ili 1/1 000 000) kvadratnih metara
* ** kvadratni centimetar** ili 1 **cm2** = 1 (ili 1/10 000) kvadratnih metara
* ** kvadratni decimetar** ili 1 **dm2** = 1 (ili 1/100) kvadratnih metara
* kvadratni dekametar ili 1 dam2 = 1 (ili 100) kvadratnih metara
* kvadrtni hektometar ili 1 hm2 = 1 (ili 10 000) kvadratnih metara
* kvadratni kilometar ili 1 km2 = 1 (ili 1 000 000) kvadratnih metara

U praksi se umjesto kvadratnog dekametra i kvadratnog hektometra redovite koriste odgovarajuće jedinice s posebnim nazivima ar i hektar.

## Reference 
## Također pogledajte 
* Metar
* Kubni metar
* SI prefiksi

Kategorija:Izvedene SI jedinice
Kategorija:Jedinice za površinu
Luks

mini|desno|Luksmetar za mjerenje osvijetljenosti na radnim mjestima
**Lux** (simbol: **lx**) jest SI jedinica za osvijetljenost kojom se mjeri svjetlosni tok po jedinici površine. Jednaka je jednom lumenu po kvadratnom metru. U fotometriji se ova jedinica koristi kao mjera intenziteta, kako se percipira u ljudskom oku, svjetlosti koje udaraju ili prolaze kroz površinu. Ona je analogna radiometričkoj jedinici vata po kvadratnom metru, ali sa snagom na svakoj talasnoj dužini mjerenoj prema funkciji osvijetljenosti, standardiziranom modelu ljudskoj vidnoj percepciji svjetlosti.

## Objašnjenje 
### Osvijetljenost 
Osvijetljenost je mjera koliko je mnogo svjetlosnog toka rašireno po datoj površini. Može se misliti o svjetlosnom toku (mjeri se u lumenima) kao mjeri ukupne "količine" prisutne vidljive svjetlosti i osvijetljenosti kao mjeri intenziteta osvijetljenosti površine. Data količina svjetlosti osvijetlit će površinu nejasnije ako je raširena preko veće površine, tako da je osvijetljenost (luks) inverzno proporcionalna površini kad se svjetlosni tok (lumeni) drži konstantnim.

Jedan luks jednak je jednom lumenu po metru kvadratnom:
:1&nbsp;lx&nbsp;= 1&nbsp;lm/m2 = 1&nbsp;cd·sr/m2

Svjetlosni tok od 1000&nbsp;lumena, koncentriran na površinu od 1 m2, osvjetljava taj kvadratni metar osvijetljenošću od 1000&nbsp;luksa. Ipak, istih 1000&nbsp;lumena, rašireno preko 10 m2, proizvodi slabiju osvijetljenosti od samo 100&nbsp;luksa.

Dostižući osvijetljenost od 500&nbsp;luksa može biti moguće u kućnoj kuhinji sa jednom fluorescentnom sijalicom s izlazom od 12.000 lumena. Da bi se osvijetlio pod fabrike čija je površina desetak puta veća od površine kuhinje, potrebne su desetine takvih sijalica. Dakle, osvjetljavanje veće površine istim nivoom luksa zahtijeva veći broj lumena.

Kao kod ostalih SI jedinica, SI prefiksi mogu se koristiti i kod luksa, npr. kiloluks (klx) je 1000&nbsp;luksa.

## Reference 
## Vanjski linkovi 
Kategorija:Jedinice za osvijetljenost
Kategorija:Izvedene SI jedinice
Lumen (jedinica)

**Lumen** (oznaka: *lm*) je mjerna jedinica za svjetlosni tok u Međunarodnom sistemu jedinica (SI) i ubraja se u izvedene jedinice. Definiše se kao svjetlosni tok što ga u prostorni ugao od jednog steradijana emituje svjetlosni izvor kojem je svjetlosna jačina u svim smjerovima  jednaka jednoj kandeli:
:1 lm = 1 cd·sr
:[mini|[LED lampa od 470 lumena. Troši otprilike šestinu električne energije sijalice sa žarnom niti koja proizvodi istu svjetlost.]]

## Također pogledajte 
* Luks

## Reference 
## Vanjski linkovi 
Kategorija:Jedinice za svjetlosni tok
Kategorija:Izvedene SI jedinice
Kandela

thumb|right|285x285px|Vidljivi spektar
**Kandela** (simbol: **cd**) je SI jedinica jačine svjetlosti; što je svjetlosna snaga po jedinici reznog ugla koji emituje tačkasti izvor svjetla u određenom smjeru. Jačina svjetlosti je analogna sa intenzitetom zračenja, ali umjesto jednostavnog sabiranja doprinosa svake talasne dužine svjetlosti u spektru izvora, doprinos svake talasne dužine je mjeren standardnom svjetlosnom funkcijom (model osjetljivosti ljudskog oka prema različitim talasnim dužinama). Uobičajena svijeća emituje svjetlo sa jačinom od oko jedne kandele. Ako je emisija u nekim pravcima blokirana neprovidnom barijerom, emisija bi i dalje bila približno jedna kandela u pravcima koji nisu zaklonjeni.

Riječ *kandela* znači svijeća (*candle*) u latinskom.

## Definicija 
Poput većine drugih SI baznih jedinica, kandela ima operacionu jedinicu—definisana je opisom fizičkog procesa koji će proizvesti jednu kandelu svjetlosne jačine. Od 16. Generalne konferencije o težinama i mjerama&nbsp;(CGPM) iz 1979, kandela je definisana kao:

Kandela je svjetlosna jačina, u datom pravcu, od izvora koji emituje monohromatsku radijaciju frekvencije 540&nbsp;herca i koji ima intenzitet zračenja u tom pravcu od &nbsp;watta po steradijanu.

Definicija opisuje kako proizvesti izvor svjetlosti koji (po definiciji) emituje jednu kandelu. Takav izvor može onda biti korišten za kalibrisanje instrumenata dizajniranih za mjerenje jačine svjetlosti.

Kandela je ponekad i dalje zvana po starom imenu *candle*, kao kod *foot-candle* i moderne definicije *candlepowera*.

## Objašnjenje 
Frekvencija odabrana u vidljivom spektru blizu zelene, odgovara talasnoj dužini od oko 555&nbsp;nanometara. Ljudsko oko je najosjetljivije na ovu frekvenciju, kada je adaptirano za svijetle uslove. Na drugim frekvencijama, veće jačine zračenja se zahtijevaju da bi se dobila ista jačina svjetlosti, prema frekventnom odgovoru ljudskog oka. Svjetlosna jačina za svjetlost određene talasne dužine λ je dato sa:
:I_\mathrm{v}(\lambda)= 683.002 \cdot \overline{y}(\lambda) \cdot I_\mathrm{e}(\lambda)

gdje je:
* *I*v(λ) jačina svjetlosti u kandelama,
* *I*e(λ) je intenzitet zračenja u W/sr, i
* \textstyle \overline{y}(\lambda) je standardna svjetlosna funkcija (fotopik).

Ako je više od jedne talasne dužine prisutno (što je čest slučaj), potrebno je sabrati ili integrisati spektar talasnih dužina prisutnih da bi se dobila ukupna jačina svjetlosti.

### Primjeri 
Uobičajena svijeća emituje svjetlost sa pribižno 1&nbsp;cd jačine svjetlosti. Kompaktna fluorescentna lapma od 25&nbsp;W daje oko 1700&nbsp;lumena; ako ta svjetlost zrači skoro isto u svim pravcima, imat će jačinu od oko 135&nbsp;cd (135&nbsp;lumena/steradijanu). Fokusirajući se na zraku od 20°, imat će intenzitet od oko .

Svjetlosna jačina LED dioda mjeri se u milikandelama (mcd), ili hiljadama kandela. Pokazatelji LEDova su tipično u rangu od 50&nbsp;mcd; "ultra-svijetle" LED diode mogu dostići  (15&nbsp;cd), ili više.

## Reference 
## Vanjski linkovi 
* https://web.archive.org/web/20160829151215/http://www.unc.edu/~rowlett/units/index.html

Kategorija:Osnovne SI jedinice
Metar u sekundi na kvadrat

**Metar u sekundi na kvadrat** (oznaka: m/s2, m·s-2 ili m&nbsp;s-2) je izvedena SI jedinica za ubrzanje (akceleraciju), definisana kao ubrzanje pri kojem se brzina objekta u 1 sekundi poveća za 1 m/s, zbog čega se ponekad koristi i izraz **metar u sekundi u sekundi**.

Newton, izvedena SI jedinica za silu je jednaka:
: 1 N = 1 kg*m·s–2 (*kilogram metar u sekundi na kvadrat*)

## Također pogledajte 
* SI sistem
* Ubrzanje

Kategorija:Izvedene SI jedinice
Kategorija:Jedinice za ubrzanje
Simens

**Simens** (oznaka: *S*) je mjerna jedinica za električnu vodljivost u Međunarodnom sistemu jedinica (SI). Ime je dobila prema njemačkom izumitelju i industrijalcu Werneru von Siemensu, a 1971. godine je prihvaćena kao izvedena jedinica SI sistema.

Na angloameričkom govornom području je u elektronici za ovu jedinicu uobičajen i zastarjeli naziv *mho* (znak: \mho).

## Definicija 
Za uređaj s električnim otporom *R* električna vodljivost *G* definisana je kao:
:G = \frac1R = \frac{I}U 

gdje je:

* *G* vodljivost,
* *R* otpor,
* *I* struja kroz uređaj 
* *U* pad napona (razlika električnog potencijala) na uređaju.

Jedinica za vodljivost **simens** definisana je kao:
:1 S = 1&nbsp;&Omega;-1 = 1 A/V = 1 A2/W = 1 kg&minus;1·m&minus;2·s3·A2

Primjer: Vodljivost otpornika otpora 5&nbsp;oma je: *G* = 1/(5 &Omega;) = 0,2 S.

## Također pogledajte 
* Električni otpor

Kategorija:Izvedene SI jedinice
Kategorija:Jedinice za električnu vodljivost
Kategorija:Werner von Siemens
Pesticidi

**Pesticidi** su proizvodi hemijskog ili biološkog porijekla koji su namijenjeni zaštiti ekonomski značajnih biljaka i životinja od korova, bolesti, štetnih insekata, grinja i drugih štetnih organizama. Pod štetnošću se podrazumijeva ekonomska šteta ljudskoj poljoprivredi i industriji, smanjenje prinosa ili količine i kvalitet dobijene hrane. Štetnost nije biološka, niti ekološka osobina organizama. Svako korištenje pesticida sa sobom nosi negativne posljedice na ekosistem u kome se primjenjuje i okolne ekosisteme. Smanjenje upotrebe pesticida je jedan od osnova održive poljoprivrede i ideja održivog razvoja.

## Podjela prema namjeni 
* Akaricidi – sredstva za suzbijanje štetnih grinja
* Algicidi – sredstva za suzbijanje algi
* Avicidi - sredstva za suzbijanje ptica
* Baktericidi - sredstva za suzbijanje bakterija
* Fungicidi – sredstva za suzbijanje gljiva
* Herbicidi – sredstva za suzbijanje korova
* Insekticidi – sredstva za suzbijanje štetnih insekata
* Limacidi – sredstva za suzbijanje puževa
* Nematocidi – sredstva za suzbijanje štetnih nematoda
* Okvašivači – sredstva za poboljšanje kvašljivosti i ljepljivosti
* Rodenticidi – sredstva za suzbijanje štetnih glodara
* Repelenti – sredstava za odbijanje divljači
* Regulatori rasta – sredstva za regulaciju rasta biljaka

mini|Priprema pesticida za upotrebu

## Rukovanje pesticidima 
Imajući u vidu da su pesticidi sredstva čijom nepravilnom primjenom lahko dolazi do štetnih posljedica po čovjeka i po njegovu okolinu potrebno je znati kako se njima pravilno rukuje. Prije svake upotrebe potrebno je biti pravilno zaštićen, odnosno nositi zaštitno odijelo, zaštitne rukavice i zaštitne naočale. Sredstva pripremati u za to posebno namijenjenoj prostoriji, zaštićenoj od vjetra naročito kada su u pitanju praškasti preparati. Ukoliko je potrebno miješati sredstva, upotrebljavaju se posude koje se koriste samo za pesticide. Nakon upotrebe svu aparaturu (prskalice i posude) treba dobro oprati.

Kategorija:Pesticidi
Kategorija:Biocidi
Kategorija:Hemijske supstance
Električna provodljivost

**Električna provodljivost** (oznaka: *G*) je fizikalna veličina definisana kao količnik jačine električne struje i napona, tj. obrnuto je proporcionalna električnom otporu  :
:G =\frac{I}{U}=\frac{1}{R}
pri čemu su:

:*I* jačina električne struje
:*U* električni napon
:*R* električni otpor

U Međunarodnom sistemu je mjerna jedinica za električnu provodljivost simens (S).

## Paralelni spoj otpornika
Upotreba električne provodljivosti koristi se za jednostavniji proračun paralelnih spojeva otpornika:

*Za svaki otpornik izračuna se njegova recipročna vrijednost, odnosno električna provodljivost koje se onda saberu.

:G = G1 + G2 + G3 + G4...Gn = \frac{1}{R1} + \frac{1}{R2} + \frac{1}{R3} + \frac{1}{R4} + ...\frac{1}{Rn}  

*Nakon toga izračuna se recipročna vrijednost zbira i dobija se ukupni električni otpor.

:R = \frac{1}{G} 

## Također pogledajte
*Električni otpor

## Reference
Kategorija:Fizikalne veličine
Kategorija:Elektrotehnika
Kategorija:Elektricitet
Veber

**Veber** (**Wb**) jest jedinica za magnetni tok. Dobila je ime po njemačkom fizičaru Wilhelmu Eduardu Weberu.

Veber se može objasniti pomoću Faradayevog zakona kao magnetni tok koji prolazi kroz vrh kruga. Ako tok bude na 1 Wb/s daje elektromotornu snagu od jednog volta.

U SI sistemu veber iznosi kg·m2·s−2·A−1. To je jednako volt-sekundi (V·s).

Veber je snažna jedinica jednaka 1 T m2 = 10^8 maxwella.

## sistem vebera 
Kategorija:Izvedene SI jedinice
Kategorija:Jedinice za magnetni tok
Wilhelm Eduard Weber

**Wilhelm Eduard Weber** (Wittenberg, 24. oktobar 1804. – Göttingen, 23. juni 1891. godine) je istaknuti njemački fizičar.

Rođen je u Wittenbergu, gdje je njegov otac Michael Weber, radio kao profesor teologije. Wilhelm je bio jedan od tri brata, od kojih su sva trojica išla na studije. Nakon zatvaranja wittenberškog univerziteta, njegov otac premješten je u Halle 1815. godine. Wilhelm je prve lekcije dobio od oca, no onda je išao u školu u Halleu. Nakon što se upisao na univerzitet posvetio se nacionalnoj filozofiji. Toliko se posvetio svojem učenju da je nakon diplome odmah postao profesor.

Na Gaussov prijedlog, Weber 1831. godine odlazi u Göttingen da bi bio profesor fizike, unatoč činjenici da je imao samo 27 godina. Njegove lekcije bile su interesantne, sugestivne i instruktivne. Weber je mislio, da bi se bolje razumjela fizika i da bi se mogla uvesti u svakodnevni život, da samo lekcije, unatoč što su ilustrirane eksperimentima, nisu dovoljne, pa je on svojim učenicima omogućio da sami, besplatno eksperimentiraju i to u školskom laboratoriju. Kao student od 25 godina Wilhelm, je zajedno sa svojim bratom Ernostom, profesorom anatomije, izdao knjigu *Teorija valova i tekućina*, knjigu koja im je osigurala puno veću reputaciju. „mehanizam hodanja među ljudskom vrstom“ bio je drugi studij, koji je radio zajedno sa bratom Eduardom. Te važne studije izdane su između 1925. i 1938. godine. Gauss i Weber su 1833. godine konstruisali prvi elektromagnetni telegraf. Weber je umro u Göttingenu 23. juna 1804. godine.

SI jedinica za magnetni tok, veber (**Wb**) nazvana je u njegovu čast.

## Reference 
## Vanjski linkovi 
* https://nationalmaglab.org/magnet-academy/history-of-electricity-magnetism/pioneers/wilhelm-weber/
* Kratka biografija i bibliografija u Virtualnom muzeju Maxa Plancka
* https://www.oxfordreference.com/view/10.1093/oi/authority.20110803121529182

Kategorija:Njemački fizičari
Kategorija:Naučnici po kojima su nazvane jedinice SI sistema
Kategorija:Biografije, Wittenberg
Kategorija:Rođeni 1804.
Kategorija:Umrli 1891.
Lumen

* Lumen (jedinica), SI izvedena jedinca
* Lumen (anatomija),
* Lumen tilakoida, membrane unutar hloroplasta
* 141 Lumen, asteroid kojeg je otkrio francuski astronom Paul Henry, 1875.
* Lumen, ruska punk rok grupa
Katal

**Katal** (oznaka: *kat*) je SI jedinica za katalitičku aktivnost. To je izvedena SI jedinica za izražavanje kvantitativne vrijednosti katalitičke aktivnosti enzima i drugih katalizatora. Njenu upotrebu preporučila je *Generalna konferencija za tegove i mjere*, kao i druge međunarodne organizacije. Zamijenio je nestandardnu jedinicu *jedinica enzima*. Jedinice enzima su, međutim, još uvijek, trenutno, češće korištene od katala u svakodnevnoj praksi, postebno biohemiji.

Katal se koristi za izražavanje toka reakcije; to se izražava sa jedinicom mol po sekundi. Katal se koristi za izražavanje *katalitičke aktivnosti* koja je osobina katalizatora. Katal je invarijanta procedure mijerenja, ali numerična vrijednost nije, te ona zavisi od eksperimantalnih uslova. Jedan katal tripsina, na primjer, je količina tripsina koja razdvaja mol peptidnih veza po sekundi pod specifičnim uslovima.

## Definicija 
 kat =  mol/s 

## SI multiplikatori 
## Porijeklo 
Naziv katal je korišteno decenijama, te je postao službena SI jedinica 1999. godine.

## Reference 
## Vanjski linkovi 
* Jedinica "katal" za katalitičku aktivnost (IUPAC Technical Report) *Pure Appl. Chem.* Vol. 73, No. 6, pp.&nbsp;927–931 (2001) http://www.iupac.org/publications/pac/2001/7306/7306x0927.html
* The Tortuous Road to the Adoption of katal for the Expression of Catalytic Activity by the General Conference on Weights and Measures (*Clinical Chemistry.* (2002) Vol. 48, pp.&nbsp;586–590. http://www.clinchem.org/cgi/content/full/48/3/586

Kategorija:Izvedene SI jedinice
Kategorija:Jedinice za katalitičku aktivnost
Paskal (jedinica)

mini|Skala instrumenta za mjerenje pritiska (u MPa i barima). Instrument je ispunjen glicerinom kako bi se neutralisalo nekontrolisano podrhtavanje kazaljke prilikom fluktuacije pritiska.

**Paskal** (znak: **Pa**) je mjerna jedinica za pritisak u Međunarodnom sistemu jedinica (SI). Koristi se za kvantifikaciju (određivanje veličine) unutrašnjeg pritiska, mehaničkog napona, modula elastičnosti (Jangovog (Young) modula) i čvrstoće zatezanja.  Iznosi 1 njutn po kvadratnom metru (1N/m2). Jedinica je dobila ime u čast Blaisea Pascala, francuskog matematičara i filozofa.

Ranija mjerna jedinica za pritisak bila je standardna atmosfera (oznaka: **atm**). Prvobitno je bila definirana kao pritisak pri kojem visina žive u barometru iznosi 760&nbsp;mm, što je pritisak zraka izmjeren pri srednjem nivou mora na geografskoj širini Pariza (45° sjeverne geografske širine). Ova definicija zavisi od gustoće žive, koja također zavisi od pritiska, tako da je iz razloga preciznosti izmijenjena prema paskalu i iznosi 101,325 kPa.

## Etimologija 
Jedinica je nazvana prema prezimenu Blaisea Pascala, naučnika zaslužnog za doprinos na polju hidrodinamike i hidrostatike i eksperimetiranju sa barometrom. Naziv jedinice paskal je usvojen za veličinu njutn po kvadratnom metru (1N/m2) na XIV Generalnoj konferenciji za utege i mjere 1971. godine.

## Definicija 
Jedinica paskal se može izraziti korištenjem osnovnih mjernih jedinica i izvedenih mjernih jedinica:
:{\rm 1~Pa = 1~\frac{N}{m^2} = 1~\frac{kg}{m \cdot s^2}}
Gdje je **N** Njutn, **m** je metar, **kg** je kilogram, a **s** je sekunda. Pritisak u središtu Sunca vjerovatno iznosi oko 25 ili 25 PPa (oko 250 milijardi bara).

Gigapaskal (GPa) se koristi u geofizici prilikom mjerenja ili izračunavanja tektonskog napona i pritisaka u unutrašnjosti Zemlje. 
Kod mjerenja zvučnog pritiska ili jačine zvuka, jedan paskal iznosi 94 db (decibel). Tihi šapat, najtiši zvuk koji ljudsko uho može registrovati iznosi oko 0 db ili 20 µPa.

Odnos prema drugim jedinicama za pritisak prikazan je u tablici:

### Hektopaskali i milibari
Ranija jedinica koja se često koristila za mjerenje atmosferskog pritiska bila je bar (tj. izvedena jedinica milibar), njena vrijednost je otprilike bila jednaka pritisku vazduha na površini Zemlje. Od uvođenja jedinica iz SI sistema, meteorolozi koriste hektopaskal (hPa) za izražavanje veličine atmosferskog pritiska (100 paskala ili 1 milibar).

## Reference 
## Također pogledajte 
* Pascalov zakon

## Vanjski linkovi
#Bureau international des poids et mesures
#NIST: Mjerne jedinice
#Enciklopedija Britanika: Međunarodni sistem jedinica

Kategorija:Izvedene SI jedinice
Kategorija:Jedinice za pritisak
Kategorija:Blaise Pascal
Slaba interakcija

[thumb|Radioaktivni [beta raspad je moguć zahvaljujući slaboj interakciji, koja pretvara neutron u proton, elektron, i elektronski antineutrino.]]

U fizici elementarnih čestica, **slaba interakcija** je mehanizam odgovoran za **slabu silu** ili **slabu nuklearnu silu**, jednu od četiri fundamentalne interakcije u prirodi, zajedno sa jakom interakcijom, elektromagnetizmom, i gravitacijom. Slaba interakcija je odgovorna za radioaktivno raspadanje subatomskih čestica, i igra ključnu ulogu u nuklearnoj fisiji. Teorija slabe interakcije se ponekad naziva **kvantna flavordinamika** (**QFD**), u analogiji sa terminima QCD i QED, ali termin se slabo koristi jer se slaba sila najbolje razumije u elektro-slaboj teoriji (EWT).

Tipičan primjer gdje utječe slaba sila, je spajanje atoma helija (fuzija). Ovaj proces je zastupljen kod svih zvijezda.

Efektivni opseg slabe sile ograničen je na subatomske udaljenosti i manji je od prečnika protona.

Standardni model fizike čestica pruža jedinstven okvir za razumijevanje elektromagnetnih, slabih i jakih interakcija. Interakcija se događa kada dvije čestice (obično, ali ne nužno, polucijeli spin fermioni) razmjenjuju cjelobrojne bozone koji nose silu. Fermioni uključeni u takve razmjene mogu biti ili elementarni (npr. elektroni ili kvarkovi) ili kompozitni (npr. protoni ili neutroni), iako su na najdubljim nivoima sve slabe interakcije na kraju između elementarnih čestica.

## Reference 
Kategorija:Fizika elementarnih čestica
Kategorija:Nuklearna fizika
Paulijev princip isključenja

U kvantnoj mehanici, **Paulijev princip isključenja** ili jednostavno **princip isključenja** je princip koji govori da dva identična fermiona (čestice s polucjelobrojnim spinom) ne mogu zauzimati isto kvantno stanje istovremeno. Princip se zove po fizičaru Wolfgangu Pauliju.

Jedna od posljedica principa isključenja jest činjenica da postoje razni hemijski elementi, jer kada on ne bi vrijedio, tada bi svi elektroni u atomu zauzeli najniže energetsko stanje, te bi po hemijskim svojstvima bili identični. Elektroni atoma težih od helijumovih ne zauzimaju najniže energetsko stanje, jer dva elektrona u istom atomu ne mogu imati sva četiri kvantna broja (*n*, *l*, *ml* i *ms*) jednaka, što znači da ne mogu biti opisana jednakom talasnom funkcijom.
## Reference 
Kategorija:Kvantna mehanika
Kategorija:Hemijske veze
Kategorija:Koncepti u fizici